Deg usugen n tmetti taqbaylit, imdanen ttamnen aṭas s zzher, ayen akk ara ad yeḍrun yid-sen ad d-tecudd-n ɣur-s, akken llan yemdanen yesɛan zzher ayen yebɣa ad d-tyaweḍ, llan daɣen wid ur nesɛi ara zzher akken qqaren “zzher areẓẓaq ur yettnuz di leswaq”. Ḥnifa d yiwet i yecnan ɣef usentel n zzher, ladɣa ɣef zzher n tmeṭṭut daya id-tewwi di tezlatin-is anaf: “A zzher-iw anda tenziḍ” asefru wis 23, tettnadi ɣef zzher-is anda yella, d wanda akka yenza